Ֆիֆին և ծաղկե երեխաները

Ֆիֆին և ծաղկե երեխաները (), Մեծ Բրիտանիայի արտադրության մուլտիպիկացիոն սերիալ։ Թողարկվել է 2005 թվականին։ Մուլտֆիլմը նախատեսված է 2-8 տարեկան երեխաների համար։

Սյուժե 

Մուլտֆիլմը պատմում է ծաղկանոցի բնակիչների` անմոռուկ Ֆիֆիի, Ծաղկի երեխաներ Կակաչիկի, Ռոզիի, Մանուշակի, Կոկռոշիկի, միջատներ Ժուժիկայի, Վեբբի, Օզիի և Սլիկ-Սլյակի մասին։ 
Ֆիֆին փոքրիկ անմոռուկ է։ Նա ապրում է իր ընկերների հետ ծաղկանոցում։ Ֆիֆիի առանձնահատկություններից մեկը մոռացկոտությունն է, որն ընկերների մշտական կատակների առիթ է դառնում, ովքեր կրկնում են. «Անմոռուկ Ֆիֆին մոռացել է»։ Ֆիֆիի սիրելի խոսքը հետևյալն է. «Կպչուն ծաղկաթերթիկներ»։ Նա այսպես է ասում, երբ փորձում է ինչ-որ կարևոր բան հիշել։
Սերիալը պատմում է ծաղիկների և միջատների միջև գոյություն ունեցող ընկերության ու փոխհարաբերությունների, նրանց կիսելու, զիջելու, ուրիշների կարծիքն ընդունելու ունակության, բարի ու ազնիվ լինելու մասին։ Կրետ Օզին չի կարողանում ընկերություն անել, և որպես կանոն վատագույն հատկանիշներ է ցուցադրում. խարդախություն, անհանդուրժողականություն, շատակերություն։ Նույնիսկ իր ընկերոջը` Սլիկ-Սկլյակին վերևից է նայում։ Սակայն հաճախ Օզին ինքն է դառնում իր սեփական չարագործությունների զոհը։

Կերպարներ 
Ծաղկե երեխաներ`
 Մորաքույր Վարդակակաչ - Ֆիֆիի ծիծաղկոտ մորաքույրը։ Սիրում է թեյախմություններ և հավաքույթներ ծաղկե երեխաների հետ։ Նրա տնային կենդանին` Գրաբբի (Ռուբիկ) որդը, այնքան  փոքր է, որ հաճախ կորում է։ Ապրում է արքայախնձոր հիշեցնող տան մեջ։
 Ֆիֆի - անմոռուկ, գլխավոր հերոսուհին։ Ծաղկե երեխաներից ամենազվարճալին է։ Բոլոր սերիաներից առաջ նա ասում է. «Ողջույն, ես Ֆիֆի անմոռուկն եմ», իսկ վերջում` «Առայժմ, մենք նորից կհանդիպենք»։ Երբ մոռանում է բառի նշանակությունը, բացականչում է` «Կպչող ծաղկաթերթիկներ» և խնդրում է հանդիսատեսին ասել այս կամ այն բառը։ Ընկերները հաճախ կատակում են` ասելով. «Անմոռուկ-Ֆիֆին մոռացել է»։ Բնավորությամբ մարդամոտ է։ Սիրում է պատրաստել և և բույսեր խնամել։ Ապրում է դեղին ցնցուղ-տան մեջ։ 
 Կակաչիկ-կակաչ, Ֆիֆիի ընկերուհին։ Ընկերասեր է, ուրախ և ծիծաղկոտ։ Նա սիրում է ժամանակն անցկացնել այգում, իր ընկերների հետ։ Կակաչիկն ունի դդմի նմանվող փոքրիկ խանութ, որտեղ վաճառում է այն ամենը, ինչի մասին կարելի է երազել։ 
 Ռոզի-Ֆիֆիի ընկերուհին, գնարբուկ։ Խստաբարո է և չի սիրում թափթփվածություն։ Ռոզին միշտ ցանկանում է գեղեցիկ տեսք ունենալ, իսկ եթե չի ստացվում, շատ է տխրում։ Սիրում է ինքն իր համար հագուստներ կարել։  Փորձում է ֆիֆիին գեղեցիկ զգեստներ հագցնել։ Հաճախ կրկնում է «Այսօր այնքան էլ լավ օր չէ» արտահայտությունը։
 Վիոլետա- մանուշակ, ֆիֆիի ընկերուհին։ Շատ է սիրում նկարել, ստեղծագործական է։ Ամաչկոտ է։ Սիրում է հոգ տանել Կոկռոշիկին և հյուր գնալ ֆիֆիին։ Ապրում է Ռոզիի հետ դդմիկ տան մեջ։
 Կոկռոշիկ- կոկռոշենի, ամենափոքրն է ծաղկի երեխաների մեջ։  Սիրում է օգնել Ֆիֆիին ու Ժուժիկին այգում։ Երբեմն չափազանց աղմկոտ ու անհանգիստ է լինում։ Ֆիֆին հոգ է տանում Կոկռոշիկին, որպեսզի Օզին ու Սլիկ-Սլյակը նրան չնեղացնեն իրենց կատակներով։

Միջատներ`

 Ժուժիկ-Մեղու, ֆիֆիի լավագույն ընկերը, հաճախ այցելում է նրան և միշտ պատրաստ է նրան օգնել։ Իրականում դա հաճախ ծաղկի երեխաների կյանքում իրարարանցում է առաջացնում։ Ժուժիկը սիրում է մեղր պատրաստել։ Ծաղկափոշուց ալերգա ունի։  
 Օզզի-իշամեղու, անախորժություններ է ստեղծում ծաղկի երեխաների համար։ Փորձում է ուտելիք գողանալ. թխվածքաբլիթ, հապալաս, շոկոլադ։ Ապրում է կարմիր գույնի խնձոր տնակի մեջ։
 Սկլիկ-սկլյակ- որդ, Օզզիի միակ ընկերը։ Միշտ պատրաստ է օգնել իր ընկերոջը, միայն թե իր դանդաղաշարժության պատճառով ջղայնացում է իր ղեկավարին։ Սիրահարված է Ռոզիին և դրա շնորհիվ երբեմն ռոմանտիկ քայլեր է անում։ Ապրում է Օզիի տան մոտ։
 Վեբբի-սարդ, Ֆիֆիի ընկերուհին։ Ծաղկանոցի ամենաավագ ու ամենախելացի բնակիչն է։ Ծաղկի երեխաները նրան դիմում են խորհրդի ու օգնության համար։ Օզզին և Սլիկ-սլյակը վախենում են ընկնել նրա սարդոստայնի մեջ։ Ապրում է սարդոստայն-տնակում։
 Ռուբիկ-որդ, մորաքույր Վարդակակաչի ընտանի կենդանին։ Կերպարներից միակը, որը ոչ մի բառ չի արտասանում (չհաշված  ավտոմեքենա Մոյին)։ Հաղորդակցվում է ձայնարկություններով։
 Մո (Մոսիկ)-Ֆիֆիի սիրելի էկոլոգիապես մաքուր ավտոմեքենան։ Բերքը և ծաղկե փոքրիկներին տեղափոխում է ծաղիկների այգում։

Ծանոթագրություններ

Արտաքին հղումներ 

 Wylie, Ian: Meet Fifi, the new face of kids TV, Manchester Evening News, 29 April 2005.
 Fifi and The Flowertots on Nick Jr. UK 
 Fifi and the Flowertots at TV.com 

Մուլտֆիլմեր
Անգլերեն հեռուստասերիալներ